মাতিয়াস সোউলে
মাতিয়াস সোউলে মালভানো (স্পেনীয়: Matías Soulé, স্পেনীয় উচ্চারণ: [matˈias sowlˈe]; জন্ম: ১৫ এপ্রিল ২০০৩; মাতিয়াস সোউলে নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইতালীয় ক্লাব ইয়ুভেন্তুস এবং আর্জেন্টিনা জাতীয় অনূর্ধ্ব-২০ দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন। ২০১৯ সালে, সোউলে আর্জেন্টিনা অনূর্ধ্ব-১৬ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন।